b'\n_START_ARTICLE_\nDangut\xc4\x97 Ambrasien\xc4\x97\n_START_SECTION_\nBiografija\n_START_PARAGRAPH_\n1971 m. baig\xc4\x97 Vilniaus Antano Vienuolio vidurin\xc4\x99 mokykl\xc4\x85. 1977 m. baig\xc4\x97 Vilniaus universiteto Teis\xc4\x97s fakultet\xc4\x85. 1982 m. apgyn\xc4\x97 disertacij\xc4\x85, teis\xc4\x97s moksl\xc5\xb3 kandidat\xc4\x97._NEWLINE_1971\xe2\x80\x931975 m. Vilniaus 1-osios apylink\xc4\x97s teismo pos\xc4\x97d\xc5\xbei\xc5\xb3 sekretor\xc4\x97, 1977\xe2\x80\x931980 m. Lietuvos moksl\xc5\xb3 akademijos Filosofijos, sociologijos ir teis\xc4\x97s instituto laborant\xc4\x97, aspirant\xc4\x97, jaunesnioji mokslo darbuotoja. 1980\xe2\x80\x931986 m. Vilniaus pedagoginio instituto, nuo 1986 m. TSRS vidaus reikal\xc5\xb3 ministerijos Minsko auk\xc5\xa1tosios mokyklos Vilniaus fakulteto (1978\xe2\x80\x931990 m. (nuo 1990 m. Lietuvos policijos akademijos, nuo 1997 m. Lietuvos teis\xc4\x97s akademijos, nuo 2000 m. Lietuvos teis\xc4\x97s universiteto), nuo 2004 m. Mykolo Romerio universitetas) d\xc4\x97stytoja, nuo 2008 m. profesor\xc4\x97. Nuo 1995 m. iki 1998 m. teis\xc4\x97s firmos \xe2\x80\x9eRegija\xe2\x80\x9c prezident\xc4\x97. Lietuvos Respublikos teis\xc4\x97j\xc5\xb3 asociacijos nar\xc4\x97._NEWLINE_Nuo 1999 m. Lietuvos Auk\xc5\xa1\xc4\x8diausiojo Teismo Civilini\xc5\xb3 byl\xc5\xb3 skyriaus teis\xc4\x97ja.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 interes\xc5\xb3 sritis \xe2\x80\x93 civilin\xc4\x97 teis\xc4\x97. Para\xc5\xa1\xc4\x97 straipsni\xc5\xb3 asmen\xc5\xb3 pasikeitimo prievol\xc4\x97je, kreditoriaus interes\xc5\xb3 gynimo spec. b\xc5\xabd\xc5\xb3 sutartiniuose santykiuose, rankpinigi\xc5\xb3 prievol\xc4\x97se, ikisutartin\xc4\x97s atsakomyb\xc4\x97s kvalifikavimo ir kiti klausimais.'